Kanguros_LV engega una nova campanya de recollida d’aliments i llança la seua campanya de Nadal per a 100 putxeros solidaris
2025-07-24

L’entitat social burjassotera Kanguros_LV ha engegat en aquests dies una nova campanya de recollida d’aliments no peribles i, vista la proximitat de les dates nadalenques, ha llançat la seua campanya solidària per a aconseguir 100 putxeros solidaris per a les famílies de Burjassot que més ho necessiten.

La campanya de recollida d’aliments es durà a terme els dies 17 i 18 de novembre en el Mercat Municipal l’Almara i, totes la persones que vulguen col·laborar en la mateixa poden adquirir en els llocs del Mercat, o fer-los arribar, els aliments que més tard seran distribuïts entre les famílies més necessitades.

Així mateix, en el cas de la campanya de Nadal, 100 putxeros solidaris, Kanguros_LV posarà a la disposició d’aquelles persones que vulguen col·laborar unes culleres solidàries, per un donatiu de 1€, que es podrà realitzar per a adquirir els arranjaments del putxero per al dia de Nadal i fer-los arribar també a les citades famílies.

Des de Kanguros_LV recorden a la ciutadania que estan en el carrer Rocafort, 1 de Burjassot i que, a més d’aliments, també arrepleguen productes de neteja personal i qualsevol tipus de producte als quals no poden accedir moltes famílies.